S-555/2019

Mál þetta, sem þingfest var og dómtekið fimmtudaginn 7. nóvember sl., er höfðað með ákæru lögreglustjórans á Suðurlandi þann 2. október sl., á hendur F-kk-þgf Ó-kk-þgf S-kk-þgf, I. fyrir umferðarlagabrot með því að hafa, skömmu eftir miðnætti fimmtudaginn 11. júlí 2019, ekið bifreiðinni […] um Suðurlandsveg við Hrísmýrarklett á Selfossi sviptur ökuréttindum, undir áhrifum áfengis (vínandamagn í blóði 1,12‰) og óhæfur til að stjórna bifreiðinni örugglega vegna áhrifa kókaíns (100 ng/ml í blóði).

Teljast brot ákærða varða við 1. mgr., sbr. 2. mgr. 45. gr., 1. mgr. sbr. 2. mgr. 45. gr. a og 1. mgr. 48. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

II. fyrir rangar sakargiftir með því að hafa, er lögregla hafði afskipti af ákærða í því tilviki er greinir í ákærulið I, á sömu stund og stað, tjáð lögreglu ranglega að hann héti A og framvísað til lögreglu ökuskírteini A og með því leitast við að koma því til leiðar að A yrði sakaður um brot þau er greinir í ákærulið I.

Telst brot ákærða varða við 1. mgr. 148. gr. almennra hegningarlaga nr. 19, 1940.

Þess er krafist að ákærði verði dæmdur til refsingar, til að sæta sviptingu ökuréttar samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.

Ákærði mætti við þingfestingu málsins og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða.

Ákærði hefur með háttsemi sinni unnið sér til refsingar. Samkvæmt framlögðu sakavottorði á ákærði nokkurn sakaferil að baki. Þann 19. apríl 2017 gekkst ákærði undir sektargerð lögreglustjóra vegna ölvunaraksturs, ávana og fíkniefnaaksturs, aksturs sviptur ökurétti og fíkniefnalagabrots, og var einnig sviptur ökurétti í 12 mánuði frá 19. apríl 2017 að telja. Þá var ákærði dæmdur til greiðslu sektar með dómi Héraðsdóms Reykjaness hinn 20. febrúar 2018 fyrir akstur undir áhrifum ávana og fíkniefna og aksturs sviptur ökurétti. Var ákærði einnig sviptur ökurétti í tvö ár.

Við ákvörðun refsingar í máli þessu verður miðað við að ákærði hafi nú í þriðja sinn eftir að hann varð fullra 18 ára og innan ítrekunarramma, sbr. 3. mgr. 71. gr. almennra hegningarlaga nr. 19/1940, gerst sekur um að aka undir áhrifum ávana og fíkniefna og í þriðja sinn gerst sekur um að aka sviptur ökurétti.

Með hliðsjón af framangreindu um sakaferil ákærða, sakarefni þessa máls, 77. gr. almennra hegningarlaga nr. 19/1940 og með hliðsjón af skýlausri játningu þykir refsing ákærða hæfilega ákveðin fangelsi í þrjá mánuði en fresta skal fullnustu 30 daga af refsingunni og falli sá hluti hennar niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 119.738 kr.

Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærða ökurétti ævilangt, frá birtingu dóms þessa að telja.

Í-kvk-nf E-kvk-nf G-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, F-kk-nf Ó-kk-nf S-kk-nf, sæti fangelsi í þrjá mánuði en fresta skal fullnustu 30 daga af refsingunni og falli sá hluti hennar niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði allan sakarkostnað, samtals 119.738 krónur.

Ákærði er sviptur ökurétti ævilangt frá birtingu dóms þessa að telja.

Í-kvk-nf E-kvk-nf G-kvk-nf.